उन्होंने बताया कि गाय की सेवा के बिना जप, तप, कर्मकांड निष्फल होते हैं। गोपालमणि ने कहा कि निंदा करना पाप है, लेकिन शास्त्रों में गो हत्या करने वाले की निंदा करना और उसे दंड देना पाप नहीं है। उन्होंने कहा कि जो अपना धन गाय की सेवा में लगाता है उसे परमगति प्राप्त होती है। छठे दिन की कथा का शुभारंभ देहरादून के गोपाल गो लोक धाम के अध्यक्ष बलबीर सिंह पंवार ने दीप प्रज्वलित कर किया। इस अवसर पर चंडीगढ़ की पार्षद गुरबख्श रावत और उमानंद समेत अन्य लोग उपस्थित रहे।